РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-013-1В/22

Датум, 4. март 2022. године

**ИЗВОД ИЗ ЗАПИСНИКА**

**СА 1. ВАНРЕДНЕ СЈЕДНИЦЕ СКУПШТИНЕ ГРАДА БИЈЕЉИНА ОДРЖАНЕ**

**ДАНА 4. МАРТА 2022. ГОДИНЕ У СКУПШТИНСКОЈ САЛИ ЈУ ЦЕНТРА ЗА КУЛТУРУ „СЕМБЕРИЈА“ БИЈЕЉИНА**

Сједница је сазвана позивом број: 01-013-1В/22 од 2. марта 2022. године.

Сједницом су предсједавали АЛЕКСАНДАР ЂУРЂЕВИЋ, предсједник Скупштине Града Бијељина и МИЛЕНКО МИТРОВИЋ, потпредсједник Скупштине Града Бијељина, а записник су водиле МИРА РИСТИЋ и АЛЕКСАНДРА ТУЗЛАКОВИЋ.

Сједница је почела са радом у 12,05 часова.

Сједници Скупштине Града Бијељина присуствовало је 26 одборникa Скупштине Града Бијељина и то: 6 одборника са Листе Савез независних социјалдемократа – Милорад Додик, 4 одборника са Листе Странка демократске српске Семберија – Мићо Мићић, 4 одборника са Листе Демократски савез, 3 одборника са Листе Партија демократског прогреса, 3 одборника са Листе Српска демократска странка, 2 одборника са Листе Социјалистичка партија, 1 одборник са Листе Демократски народни савез, 1 одборник са Листе Уједињена српска, 1 одборник са Листе Странка демократске акције, 1 одборник са Листе Покрет за Бијељину- Народни Демократски покрет-Прва СДС.

Сједници није присуствовало 5 одборникa и то: 1 одборник са Листе Савез независних социјалдемократа – Милорад Додик (Васо Арсеновић), 1 одборник са Листе Странка демократске српске Семберија –Мићо Мићић (Младен Петровић), 1 одборник са Листе Српска Демократски народни савез (Милош Станишић), 1 одборник са Листе Уједнињена Српска (Марко Влачић) и 1 одборник са Листе Демократска народна акција (Мустафа Градашчевић).

Поред одборника сједници су присуствовали: Градоначелник, Шеф кабинета Градоначелника, Савјетници Градоначеника, представници политичких странака који имају одборнике у Скупштини Града, обрађивачи материјала и представници средстава јавног информисања.

Након тога предсједавајући је прочитао тачку дневног реда као у позиву, и констатовао да је са 25 гласова „за“ (без гласова „против“ и „уздржан“) усвојен сљедећи

Д Н Е В Н И Р Е Д

1. ПРИЈЕДЛОГ ОДЛУКЕ О ГАРАНЦИЈИ ЗА КРЕДИТНО ЗАДУЖЕЊЕ А.Д. „ВОДОВОД И КАНАЛИЗАЦИЈА“

Рад Скупштине по утврђеном дневном реду је сљедећи:

Т А Ч К А 1

* ПРИЈЕДЛОГ ОДЛУКЕ О ГАРАНЦИЈИ ЗА КРЕДИТНО ЗАДУЖЕЊЕ А.Д. „ВОДОВОД И КАНАЛИЗАЦИЈА“

Комисија за прописе по овој тачки дневног реда доставила је Извјештај са мишљењем да у преамбули приједлога Одлуке у трећем реду иза броја „28/21“ треба додати „и 90/21“ а у четвртом реду иза броја „97/16“ додати „36/19 и 61/21“.

Образложење по овој тачки дневном реда дала је ГОРДАНА ПЕТРОВИЋ, п.о. Градоначелника у Одјељењу за финансије.

У расправи по овој тачки дневног реда учествовали су: МИРОСЛАВ МИЛОВАНОВИЋ и СЛАВИША МАРКОВИЋ.

По овој тачки дневног реда Амандман је поднио предсједник Александар Ђурђевић, а који гласи:

„У члану 5. ријечи: „Одлука ступа на снагу осмог дана од дана објављивања у Службеном гласнику Града“ замењују се ријечима „Одлука ступа на снагу наредног дана од дана објављивања у Службеном гласнику Града Бијељина““.

Образложење: Имајући у виду да постоје нерочито оправдани разлози да наведена Одлука ступи на снагу наредног дана од дана објављивања у „Службеном гласнику Града Бијељина“ тј. да је због недостатка финансијских средстава угрожена основна дјелатност а.д. „Водовод и канализација“ Бијељина чиме је угрожено и несметано водоснабдевање на територији града Бијељина молим одборнике да подрже овај амандман како би што прије дошло до реализације ове одлуке.

Предсједник АЛЕКСАНДАР ЂУРЂЕВИЋ је предложио сљедећи:

З А К Љ У Ч А К

Скупштина Града Бијељине тражи од Градоначелика Града Бијељина и директора предузећа а.д. „Водовод и канализација“ да до наредне сједниве Скупштине Града Бијељина припреме приједлог рјешења за помоћ радницима а.д. „Водовод и канализација“ како би била исплаћена барем једна плата.

Предсједавајући је ставио на гласање Закључак и констатовао да је усвојен са 26 гласова „за“ и 3 гласа „уздржан“ (без гласова „против“ и „уздржан“).

Предсједавајући је ставио на гласање Амандман и констатовао да је усвојен са 26 гласова„за“ (без гласова „против“ и „уздржан“).

Пошто расправе више није било предсједавајући је ставио на гласање приједлог Одлуке са усвојеним Амандманом и констатовао да је усвојен са 25 гласова „за“ и (без гласова „против“ и „уздржан“).

Одборник Ивана Станишић није гласала.

Пошто су све тачке дневног реда обрађене, предсједавајући је закључио рад 1. ванредне сједнице Скупштине Града Бијељина у 12,40 часова.

СЕКРЕТАР СКУПШТИНЕ ГРАДА

ПРЕДСЈЕДАВАЈУЋИ:

Дејан Благојевић

Александар Ђурђевић

ЗАПИСНИК ВОДИЛИ: Миленко Митровић

Мира Ристић

Александра Тузлаковић

НАПОМЕНА: Рад сједнице Скупштине Града снимљен је на ЦД-у.