На основу чланa 40. став 1. Закона о уређењу простора и грађењу („Службени гласник Републике Српске“, број: 40/13, 106/15, 3/16 и 84/19), члана 39. став (2) тачка 37) Закона о локалној самоуправи („Службени гласник Републике Српске“, број: 97/16) и члана 39. став (2) тачка 43) Статута Града Бијељина („Службени гласник Града Бијељина“, број: 9/17), Скупштина града Бијељина на својој \_\_\_\_ сједници одржаној дана \_\_\_\_\_ 2022. године, донијела је

**О Д Л У К У**

**О ПРИСТУПАЊУ ИЗРАДИ РЕГУЛАЦИОНОГ ПЛАНА**

**„ИНДУСТРИЈСКА ЗОНА 4“ У БИЈЕЉИНИ**

Члан 1.

Овом Одлуком приступа се изради Регулационог плана „Индустријска зона 4“ у Бијељини, (у даљем тексту: План).

Члан 2.

1. Граница обухвата израде Регулационог плана ,,Индустријска зона 4“ почиње од тромеђе катастарских парцела број 6939 (канал); 4231/11; 4231/2, КО Велика Обарска. Одатле граница иде у правцу сјевероистока сјеверозападном границом катастарске парцеле број 4231/2 до њеног сјеверозападног угла. Одатле граница повија у правцу југоистока сјевероисточном границом катастарских парцела број 4231/2; 4231/3; 4231/4 и до половине сјевероисточне границе катастарске парцеле број 4231/1. Одатле граница иде у правцу сјевероистока, пресјеца канал (катастарска парцела број 4120/10) и пут (катастарска парцела број 4434) до тромеђе катастарских парцела број 4434; 4229 и 4230. Одатле граница обухвата продужава у правцу сјевероистока пресјеца катастарске парцеле број 4229; 4227; 4225; 4224; 4222; 4216; 4217; 4219; 4432/1; 4202/2; 4202/1; 4199; 4198/2; 4195; 4194; 4193 до половине сјевероисточне границе катастарске парцеле број 4193. Одатле повија у правцу југоистока сјевероисточном границом катастарских парцела број 4193; 4435; 4243/5; 4243/4; 4243/2; 4438 до тромеђе катастарских парцела број 4438; 4264 и 4145. Одатле граница обухвата иде у правцу сјевероистока сјеверозападном границом катастарских парцела број 4145; 4143 до сјевероисточног угла катастарске парцеле број 4143. Одатле граница обухвата иде у правцу југоистока сјевероисточном границом катастарске парцеле број 4143 до њеног југоисточног угла. Одатле граница обухвата иде у правцу сјевероистока сјеверозападном границом катастарске парцеле број 4439. Одатле граница обухвата иде у превцу истока, кроз катастарску општину Бијељина Село, пресјеца катастарску парцелу број 1326/3 (канал). Одатле граница обухвата иде у правцу југа заједничком границом катастарске парцеле број 1326/3 (канал) и катастарских парцела број 664; 665; 666; 667; 1371 све КО Бијељина Село. Одатле граница обухвата иде у правцу југоистока заједничком границом катастарске парцеле број 713 и катастарских парцела број 1371; 712; 711. Одатле граница обухвата иде у правцу запада заједничком границом катастарских парцела број 713 и 710 у дужини 16,52м. Одатле граница обухвата благо повија у правцу југозапада заједничком границом катастарских парцела број 715/1 и 709/1 у дужини 139м. Одатле граница обухвата иде у правцу запада јужном границом катастарских парцела број 715/1; 716/1; 717/1; 718/1; 719/1; 1372/1; 720/2, пресјеца катастарску парцелу број 1326/3 (канал) затим даље кроз катастарску општину Велика Обарска јужном границом катастарских парцела број 4265/4; 4265/1; 4265/3;4265/5, затим кроз катастарску општину Бијељина Село пресјеца катастарску парцелу број 1326/1. Даље граница обухвата иде у правцу југозапада југоисточном границом катастарских парцела број 721/26; 721/27; 721/7; 721/33; 721/9; 722/1. Одатле граница повија у правцу сјеверозапада пресјеца катастарску парцелу број 1326/1, затим даље иде кроз катастарску општину Велика Обарска југозападном границом катастарске парцеле број 4242/1. Одатле граница обухвата даље иде у правцу сјеверозапада југозападном границом катастарских парцела број 4242/1; 4241; 4240; 4436; 4238; 4236; 4235; 4234/2; 4234/1; 4233; 4232; 4435; 4231/1; 4231/4; 4231/3; 4231/2 до тромеђе катастарских парцела број 6939 (канал); 4231/11 и 4231/2 одакле је почело описивање границе обухвата.
2. Обухват Плана има укупну површину од 95,84 hа.

Члан 3.

Период за који се утврђују плански параметри је до 2032. године.

Члан 4.

1. Смјернице за израду Плана: План је неопходно израдити у свему према одредбама Закона о уређењу простора и грађењу („Службени гласник Републике Српске“, број: 40/13, 106/15, 3/16 и 84/19), (у даљем тексту: Закон), подзаконским актима донесеним на основу овог закона, те другим прописима релевантним за планирање и уређење простора (који се односе на: саобраћај, снабдјевање енергијом, снабдјевање водом, телекомуникације, заштиту од природних непогода, заштиту природе, заштиту воде, ваздуха, пољопривредног и шумског земљишта, природних вриједности, културних добара и сл.).
2. Носилац израде дужан је обезбједити усаглашеност Плана са одговарајућим планом вишег реда, тј. Планом парцелације аутопута за дионицу Брчко-Бијељина-Рача, Просторним планом Града Бијељина и Урбанистичким планом Града Бијељина.

Члан 5.

Рок за израду планског документа је 180 дана од дана потписивања уговора са носиоцем израде Плана.

Члан 6.

План треба да садржи све елементе прописане чланом 35. Закона, другим законима, као и елементе прописане чланом 152. и 153. Правилника о начину израде, садржају и формирању докумената просторног уређења („Службени гласник Републике Српске“, број: 69/13).

Члан 7.

1. Одјељење за просторно уређење као носилац припреме утврђује нацрт плана, као и мјесто, вријеме и начин излагања нацрта на јaвни увид.
2. Нацрт Плана биће стављен на јавни увид у трајању од 30 дана.
3. О мјесту, времену и начину излагања нацрта плана на јавни увид, јавност и власници непокретнопсти на подручју за које се доноси овај план, биће обавијештени путем огласа, који се објављује у најмање два средства јавног информисања, осам дана прије почетка јавног увида и и 15 дана од почетка излагања нацрта плана на јавни увид.
4. Нацрт Плана излаже се на јавни увид у складу са одредбама члана 47. Закона.
5. Носилац израде обавезан је да размотри све примједбе, приједлоге и мишљења који су достављени током јавног увида и да о њима заузме став прије утврђивана приједлога плана, те да образложен став у писаној форми достави носиоцу припреме плана и лицима која су доставила приједлоге, примједбе и мишљења на нацрт.
6. Став носиоца израде плана о примједбама, приједлозима и мишљењима, разматра се на јавној расправи, на коју се позивају представници носиоца припреме плана, носиоца израде плана, представници органа и правних лица из члана 42. став 3. Закона и чланови савјета плана.
7. Јавна расправа из претходног става мора се организовати у року од 30 дана од дана затварања јавног увида. Јавној расправи могу присуствовати сва заинтересована лица.
8. Носилац припреме објављује позив за јавну расправу, у најмање једном дневном листу доступном на територији цијеле Републике, три дана прије и на дан одржавања расправе.
9. Уколико се приједлог планског документа, на основу прихваћених примедаба и мишљења, пристиглих у току јавног увида, значајно разликује од нацрта документа, носилац припреме дужан је да организује поново јавни увид.
10. Поновни јавни увид спровешће се у складу са чланом 49. Закона.
11. Након одржане јавне расправе из члана 48. став 4. Закона, носилац припреме утврђује приједлог Плана који се доставља Скупштини града Бијељина на усвајање.

Члан 8.

Финансијска средства потребна за израду Плана обезбјеђују се из буџета Града Бијељина.

Члан 9.

Носилац израде Плана биће правно лице које има одговарајућу лиценцу за израду ове врсте докумената просторног уређења чији избор се врши у складу са прописима о јавним набавкама.

Члан 10.

Носилац припреме Плана је Одјељење за просторно уређење Градске управе Бијељина.

Члан 11.

Ступањем на снагу ове Одлуке престаје да важи Одлука о приступању изради Регулационог плана „Индустријска зона 4“ у Бијељини број: 01-022-7/22 од 23.02.2022. године („Службени гласник Града Бијељина“, број: 4/22).

Члан 12.

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

|  |  |  |
| --- | --- | --- |
| Број: 01-022- /22 |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум, 2022. године |  |  |
|  |  | Александар Ђурђевић |

**ОБРАЗЛОЖЕЊЕ**

**ПРАВНИ ОСНОВ ЗА ДОНОШЕЊЕ ОДЛУКЕ**

Чланом 39. став 2. тачка 37. Закона о локалној самоуправи (,,Службени гласник Републике Српске“, број 97/16) је прописано да је Скупштина локалне самоуправе надлежна да врши и друге послове утврђене законом и статутом.

Чланом 40. став 1., а у вези са чланом 38. став 2. Закона о уређењу простора и грађењу („Службени гласник Републике Српске“, број 40/13, 106/15, 3/16 и 84/19) је прописано да Одлуку о приступању изради, односно измјени и допуни документа просторног уређења доноси скупштина јединице локалне самоуправе.

Чланом 39. став 2. тачка 43. Статута Града Бијељина (,,Службени гласник Града Бијељина“, број 9/17) је прописано да у оквиру свог дјелокруга Скупштина града врши и друге послове утврђене законом и овим статутом.

**РАЗЛОЗИ ЗА ДОНОШЕЊЕ ОДЛУКЕ**

Скупштина града Бијељина је на својој 11. сједници одржане 23.02.2022. године донијела Одлуку о приступању изради Регулационог плана „Индустријска зона 4“ у Бијељини број 01-022-7/22 од 23.02.2022. године која је објављена у Службеном гласнику Града Бијељина број 04/22 од 24.02.2022. године.

Чланом 43. став 1. Закона о уређењу простора и грађењу је прописано да на приједлог носиоца припреме надлежна скупштина именује савјет плана ради укупног праћења израде документа просторног уређења, вођења јавне расправе и усаглашавања ставова и интереса зависно од потребе, обима и врсте документа.

3. ставом наведеног члана закона је прописано да ће се савјет плана из става 1. формирати у року од 30 дана од ступања на снагу одлуке из члана 40. овог закона о приступању изради, односно измјени или допуни документа, на рок док се тај документ не донесе.

Одлука о приступању изради Регулационог плана „Индустријска зона 4“ у Бијељини је ступила на снагу 8. дана од дана објављивања у Службеном гласнику Града Бијељина, тј. 01.03.2022. године и посљедњи дан за именовање савјета јесте 31.03.2022. године.

Именовање Савјета за израду Регулационог плана „Индустијска зона 4“ у Бијељини од стране Скупштине града Бијељина на сједници која ће се одржати 13.04.2022. године представљало би повреду горе наведеног члана закона.

Због тога је неопходно донијети нову Одлуку о приступању изради Регулационог плана „Индустријска зона 4“ у Бијељини, а тренутно важећу одлуку ставити ван снаге.

Суштински разлог доношења Одлуке о приступању изради Регулационог плана „Индустријска зона 4“ у Бијељини јесте чињеница да је Планом парцелације за аутопут дионице Брчко-Бијељина-Рача који је усвојен од стране Народне скупштине Републике Српске („Службени гласник Републике Српске“, број 108/19) предвиђено да приступна саобраћајница за аутопут пролази обухватом Регулационог плана „Индустријска зона 4“ у Бијељини, па је неопходно наведена два документа просторног уређења ускладити.

**ФИНАНСИЈСКА СРЕДСТВА**

Финансијска средства потребна за доношење ове одлуке обезбјеђена су буџетом Града Бијељина.

П.О. ГРАДОНАЧЕЛНИКА

Борјан Максимовић,

*мастер инжењер урбанизма и регионалног развоја*

ГРАДОНАЧЕЛНИК

Љубиша Петровић