**

**ГРАД БИЈЕЉИНА**

**ИНФОРМАЦИЈA О РАДУ**

**МЈЕСНИХ ЗАЈЕДНИЦА**

**Бијељина, 2022. година**

**ИНФОРМАЦИЈА**

**О РАДУ МЈЕСНИХ ЗАЈЕДНИЦА И О СТАЊУ И КОРИШЋЕЊУ ОБЈЕКАТА МЈЕСНИХ ЗАЈЕДНИЦА НА ПОДРУЧЈУ ГРАДА БИЈЕЉИНА**

Према програму рада Скупштине Града Бијељина

за 2022. годину предвиђена је информација

о раду мјесних заједница и о стању и коришћењу објеката

мјесних заједница на подручју Града Бијељина

Информација о раду мјесних заједница и о стању и коришћењу објеката мјесних заједница на подручју Града Бијељина, обухватиће све оне активности и послове из дјелокруга надлежности мјесних заједница на подручју Града Бијељина, који су реализовани у 2021. години. На подручју Града Бијељина егзистира 70 мјесних заједница од којих је 13. на подручју насељеног мјеста Бијељина, преостале мјесне заједнице њих 57 су на руралном подручју Града Бијељина. Сеоске мјесне заједнице највећу пажњу и активности испољавају на изградњи и одржавању комуналне инфраструктуре. Када је у питању комунална инфраструктура мјесне заједнице, свака према својим потребама и стању на терену жели да ријеши питање путне мреже, водоводне мреже, ниско-напонске мреже, јавне расвјете, школских и спортских објеката, објеката које користе мјесне заједнице, проширења мјесних гробаља , као и других питања од заначаја и интереса за грађане у мјесним заједницама.

Потешкоће у сеоским мјесним заједницама, када су у питању некатегорисани путеви, односе се на њихово одржавање, заштиту од узурпације, затрпавања путних јарака или њиховог неодржавања, појава зарастања растиња, и живице уз некатегорисане путеве, којa је у профилу пута, те утиче да су путеви непрегледни чиме је угрожена и сама безбједност учесника у саобраћају. За одржавање некатегорисаних путева потребно је предвидјети већи износ средстава у буџету Града Бијељина. У сарадњи са мјесним заједницама урадити програм одржавања некатегорисаних путева, минималних потребних количина шљунка за њихово одржавање, као и одредити приоритетне некатегорисане путне правце који су од значаја за мјесне заједнице. Потребно је да се уочене појаве ефикасно и благовремено рјешавају од стране надлежних органа, посебно питање узурпације путева, сасјецања живице и растиња, заштите путних јарака од затрпавања, а тиме би практично и њихово одржавање изискивало мање новчаних средстава.

Наставити са праксом суфинансирања пошљунчавања некатегорисаних путева уз учешће грађана, у складу са могућностима буџета Града Бијељина. Када су у питању сеоске мјесне заједнице, треба истаћи питање управљање мјесним гробљима. Скупштина Града Бијељина донијела је Одлуку о оснивању ЈКП „Градско гробље“ које би управљало гробљима. Парцелама које су у власништву Града Бијељина, а које је преузело један мањи број мјесних гробаља на управљање и одржавање, и које би требало преузети и остала мјесна гробља у сеоским мјесним заједницама јер је стање у мјесним гробљима у већини случајева потпуно неуређено а по закону о гробљима и погребној дјелатности („Службени гласник Републике Српске“ број: 31/13). Мјесне заједнице немају никакву надлежност везано за управљање и одржавање гробаља. Поједине мјесне заједнице имају потребу рјешавања проширења постојећих мјесних гробаља, такви случајеви су у мјесним заједницама: Обријеж, сахрањују се умрла лица из Јоховца и Обријежи, Бродац, Нови, Батковић и насељено мјесто Тријешница.

На подручју сеоских мјесних заједница присутна је појава стварања дивљих депонија комуналног отпада, што повремено изазива потребу њиховог санирања, као и спречавање настанка нових на различитим локалитетима. Уочљиво је да су најчешћи локалитети дивљих депонија везани за напуштене шљункаре, водотоке (канали), као и гомиле у путним јарцима, или неким другим површинама. За све мјесне заједнице постоји организовани одвоз комуналног одпада, али се наведени проблем јавља као последица неодговорног понашања дијела мјештана, који вјероватно немају закључен уговор са даваоцем комуналне услуге, нити ту услугу плаћају, већ комунални одпад одлажу на недозвољена мјеста или га повремено уништавају, тако што га спаљују.

Преглед реализованих пројеката изградње водоводних линија у 2021.г

**ВОДОВОДНА МРЕЖА**

Програмом изградње комуналне инфраструктуре на територији Града Бијељина за 2021. годину за изградњу-проширење водоводних мрежа планирана су средства у износу од 200.000,00 КМ. У складу са Одлуком о поступку и критеријумима за суфинансирање пројеката мјесних заједница на подручју Града Бијељина ("Службени гласник Oпштине Бијељина", број: 29/06, 16/08, 29/08, 24/11, 21/12 и 23/19), Град учествује у суфинансирању изградње-проширења водоводних мрежа у износу од 80% а грађани 20%.

У склопу реализације наведеног пројекта, у 2021. години за изградњу-проширење водоводних мрежа на подручју Града Бијељина, потписано је укупно 19 уговора у вриједности од 143.835,03 КМ, од чега су 115.068,02 KM средства из буџета Града Бијељина и 28.767,01 KM средства мјесних заједница односно грађана.

Због лоших временских услова рок за реализацију наведених уговора је 30.04.2022. године.

Укупна дужина водоводне мреже која ће се изградити је 2.502,00 м1.

**Табела**  Преглед потписаних уговора за изградњу-проширење водоводних мрежа по мјесним заједницама

|  |  |  |  |  |  |
| --- | --- | --- | --- | --- | --- |
| **РБ** | **НАЗИВ МЈЕСНЕ ЗАЈЕДНИЦЕ** | **Дужина** | **БРУТО вриједност основног уговора** | **Учешће Града** | **Учешће МЗ/Грађана** |
| **(m)** |
| 1. | МЗ ПУЧИЛЕ | 112 | 5,387.90 | 4,310.32 | 1,077.58 |
| 2 | МЗ НОВИ ДВОРОВИ | 32 | 1,806.29 | 1,445.03 | 361.26 |
| 3 | МЗ ГАЛАЦ | 86 | 4,939.59 | 3,951.67 | 987.92 |
| 4 | МЗ ЦРЊЕЛОВО ДОЊЕ | 71 | 5,021.77 | 4,017.42 | 1,004.35 |
| 5 | МЗ ЉЕЉЕНЧА | 126 | 5,878.81 | 4,703.05 | 1,175.76 |
| 6 | МЗ ДВОРОВИ | 190 | 10,767.93 | 8,614.34 | 2,153.59 |
| 7 | МЗ ВЕЛИНО СЕЛО | 180 | 8,401.15 | 6,720.92 | 1,680.23 |
| 8 | МЗ ЦРЊЕЛОВО ДОЊЕ | 108 | 5,509.45 | 4,407.56 | 1,101.89 |
| 9 | МЗ ЦРЊЕЛОВО ДОЊЕ | 290 | 11,372.35 | 9,097.88 | 2,274.47 |
| 10 | МЗ ВУК КАРАЏИЋ | 185 | 10,581.43 | 8,465.14 | 2,116.29 |
| 11 | МЗ ЛЕДИНЦИ | 230 | 17,717.95 | 14,174.36 | 3,543.59 |
| 12 | МЗ ЛЕДИНЦИ | 215 | 11,062.09 | 8,849.67 | 2,212.42 |
| 13 | МЗ ЛЕДИНЦИ | 85 | 6,659.78 | 5,327.82 | 1,331.96 |
| 14 | МЗ ДИЈЕЛОВИ | 44 | 5291.91 | 4,233.53 | 1,058.38 |
| 15 | МЗ ДАШНИЦА | 82 | 10,207.76 | 8,166.21 | 2,041.55 |
| 16 | МЗ СОКОЛСКИ ДОМ | 93 | 3,756.54 | 3,005.23 | 751.31 |
| 17 | МЗ НОВИ ДВОРОВИ | 59 | 4,289.49 | 3,431.59 | 857.90 |
| 18 | МЗ ЈАЊА | 95 | 6,837.49 | 5,469.99 | 1,367.50 |
| 19 | МЗ ПАТКОВАЧА | 219 | 8345.35 | 6676.28 | 1669.07 |
|  |  |  |  |  |  |
| **Укупно:** | | **2502** | **143,835.03** | **115,068.02** | **28,767.01** |

**ПУТНА МРЕЖА**

За путну мрежу на територији Града Бијељина, из буџета за 2021. годину, реализовани су и планирани пројекти укупне вриједности 1.709.990,20 КМ, од чега је из буџета Града издвојено 1.378.663,22 КМ док је из екстерних извора финансирања обезбијеђено 331.326,98 КМ. Због лоших временских услова један дио пројеката је реализован у 2021. години док ће остатак бити реализован у 2022. години. У сљедећим табелама приказан је преглед извршених и планираних радова (дужина, вриједност изведених радова, учешће Града, учешће екстерних извора финансирања).

* 1. **Реализовани и планирани пројекти на асфалтирању путева и улица са учешћем Града и грађана/ МЗ у 2021. години**

У 2021. години реализовани су сљедећи пројекти који су финансирани средствима Града и грађана:

* Асфалтирање дијела локалног пута Л-12 С. Чађавица – Г. Драгаљевац, дужине 671, 00 м1, вриједност уговора износи 116.998,98 КМ.
* Асфалтирање дијела некатегорисаног пута у МЗ Црњелово Горње, заселак Јевремовићи и Аничићи, дужине 500,00 м1, вриједност уговора износи 55.998,26 КМ.
* Асфалтирање улице Мајевичких бригада, кварт 42, у МЗ Нови Дворови, дужине 172,00 м1, вриједност уговора износи 32.146,90 КМ.
* Асфалтирање Рударске улице у Бијељини, укупне дужине 208,00 м1, вриједност уговора износи 24.995,55 КМ.
* Асфалтирање дијела улуце који повезује улице Јеврејску и Сарајевску, дужине 76, 00 м1, вриједност уговора износи 7.748,89 КМ.
* Асфалтирање споредног одвојка улице Кнез Иво од Семберије дионица поред кућног броја 160А, дужине 41,00 м1, вриједност уговора износи 3.699,68 КМ.
* Асфалтирање дијела улица Париске комуне и Пантелинска, дионица поред гробља, дужине 165,00 м1, вриједност уговора износи 18.992,26 КМ.
  1. **Реализовани пројекти током 2021. године у сарадњи са Федералним министарством расељених особа и избјеглица**

У 2021. години реализовани су сљедећи пројекти који су финасирани средствима Града и Федералног министарства расељених особа и избјеглица:

* Асфалтирање улица Илинданска, Велића сокак и Суљића сокак, МЗ Јања, Град Бијељина, укупне дужине 176,00 м1, вриједност уговора износи 19.420,83 КМ.
* Асфалтирање улица Брзава, Карасалиховића сокак, МЗ Јања, Град Бијељина, укупне дужине 80 м1, вриједност уговора износи 10.813,89 КМ.
* Асфалтирање улице Саве Ковачевића, МЗ Јања, Град Бијељина, укупне дужине 470,00 м1, вриједност уговора износи 44.935,02 КМ.
* Асфалтирање улице Бијељинска, МЗ Јања, Град Бијељина, укупне дужине 200 м1, вриједност уговора износи 29.893,50 КМ.
* Асфалтирање улице Десанке Максимовић, МЗ Јања, Град Бијељина, укупне дужине 130,00 м1, вриједност уговора износи 13.667,16 KM.
* Асфалтирање улице Арсенија Чарнојевића, Град Бијељина, укупне дужине 121,00 м1, вриједност уговора износи 15.440,28 КМ.
* Асфалтирање улице Браће Благојевић, МЗ Јања, Град Бијељина, укупне дужине 250,00 м1, вриједност уговора износи 28.387,42 КМ.
* Асфалтирање улице Владике Гаврила дио, Град Бијељина, укупне дужине 140,00 м1, вриједност уговора износи 18.737,15 КМ.

Реконструкција моста преко ријеке Јање, Град Бијељина, вриједност уговора износи 16.852,33 КМ.

* 1. **Реализовани пројекти у 2021. години на асфалтирању саобраћајница које финансира Град у цјелокупном износу**

У 2021. години су реализовани сљедећи пројекти који се финансирају средствима Града:

* Асфалтирање дијела улице Толстојева, дионица од кућног броја 59 до 32, дужине 78,00 м1, вриједност уговора износи 10.495,77 КМ.
* Асфалтирање дијела улице Стефана Дечанског, катастарске ознаке к.п. 1619/7, и 1619/6, к.о. Бијељина 1, дужине 60,00 м1, вриједност уговора износи 8.497,24 КМ.

Асфалтирање дијела улице Кнез Иво од Семберије, поред Соколског дома у Бијељини, са припадајућим површинама, укупне површине 700 м2, вриједност уговора износи 39.999,37 КМ.

Одсјек за послове мјесних заједница не располаже средствима у буџету Града Бијељина, те утрошена средства за реализацију пројеката мјесних заједница евидентира Одјељење за стамбено-комуналне послове и заштиту животне средине. Током 2021.године квалитетно и благовремено одрађени сви послови из надлежности Одсјека везани за мјесне заједнице, као и за потребе органа, установа и институција. Упоређивањем са предходном годином, података везаних за Oдсјек за послове мјесних заједница, може се констатовати да су резултати рада одсјека приближно исти. Реализовани пројекти проширења водоводних линија и асфалтирања су допринијели побољшању квалитета услова живота и рада грађана, уједно су и задовољене исказане потребе становништва. Спољни утицаји на рад Одсјека за послове мјесних заједница, везани су за активност рада савјета мјесних заједница, као и финансијске могућности грађана за пројекте суфинансирања. Њихов утицај се огледа у укупном обиму послова Одсјека који им пружа стручну и администартивну помоћ. Унутрашњи утицаји нису имали значај на рад Одсјека. Кључни резултати рада су у реализацији поднесака мјесних заједница, реализације дијела кандидованих пројеката и рјешавању питања за које је надлежна Градска управа Града Бијељина.

Када су у питању објекти у мјесним заједнцама, њихово стање и начин коришћења, треба истаћи да на подручју Града Бијељина постоји 74 објекта која користе мјесне заједнице или удружења грађана на подручју мјесне заједнице. Већина тих објеката, у складу са законом о преносу права друштвене својине на јединицу локалне самоуправе („Службени Гласник Републике Српске“ број:70/06) укњижен је у корист Општине Бијељина, осим у случајевима гдје нису имовинско-правни односи ријешени.

Објекти домова културе у сеоским срединама се углавном користе за зборове грађана као и друга друштвена окупљања.

Друга група објеката ткз. читаонице су у релативно солидном стању ,али је потребно редовно одржавање.

Домове културе у сеоским мјесним заједницама, користе мјесне заједнице, мјесни фудбалски клубови, културно-умјетничка друштва, удружења грађана, борци, пензионери, ловци, док у појединим објектима су смјештене амбуланте породичне медицине и поште Републике Српске (Велика Обарска, Горње Црњелово, Доњи Драгаљевац, Главичице, Суво Поље, Ченгић, Горња Чађавица, Вршани, Трњаци, Бродац, Батковић, Модран, Пучиле,Буковица Доња, Бањица).

Градске мјесне заједнице користе објекте за потребе својих активности, а стање тих објеката је углавном задовољавајуће. У предходном периоду се није улагало у поједине објекте те је потребно да се у наредном периоду предвиде одређена новчана средства у буџету Града Бијељина, за најнужније санације односно одржавање. Просторије које нису потребне за рад мјесних заједница издате су у закуп, а такав случај је у мјесној заједници „Центар“. Мјесне заједнице „Вељко Лукић“ „Центар“ и „15.Мајевичка“ немају објекте за рад Савјета. Из тих разлога Градска управа Града Бијељина, узела је у закуп просторије за наведене мјесне заједнице, како би Савјети мјесних заједница имали услове за свој рад.

Увиђајући потребу реконструкције домова културе и уређења домова културе и читаоница по мјесним заједницама, извршена је санација објеката и просторија у следећим мјесним заједницама:

* МЗ Јоховац – реновирање кровне конструкције на дому културе
* МЗ Глоговац – изградња темеља објекта за потребе мјесног гробља
* МЗ Драгаљевац Доњи – реновирање просторија мјесне заједнице
* МЗ Горње Црњелово – реновирање просторија мјесног уреда односно матичне службе
* МЗ Галац – изградња приступне рампе за особе са инвалидитетом, удружење „Импулс“
* МЗ Чађавица Доња – реновирање крова и мокрих чворова, кад дозволе временски услови
* МЗ Батковић – прикључак дома културе на постојећу водоводну мрежу

Свим грађанима који су жељели да пријаве порез на непокретности, на обрасцима (ПФРН, ЗОПН, ЗУПО, ПВОН) извршена бесплатна услуга, од стране службеника Одсјека за послове мјесних заједница.

Скупштина Града Бијељина када су у питању објекти које користе мјесне заједнице на подручју Града Бијељина требала би у наредном периоду предвидјети средства у буџету Града Бијељина, те урадити план и програм санације објеката. Такође је потребно донјети Одлуку Скупштине Града Бијељина која би јасно дефинисала услове и начин коришћења објеката у складу са Законом и Статутом Града. Мјесне заједнице на подручју Града Бијељина, у наредном периоду, у сарадњи са Градском управом Града Бијељина, требало би да припреме планове и програме изградње и одржавања објеката комуналне инфраструктуре на подручју сваке мјесне заједнице, што би олакшало планирање и динамику њиховог рјешавања на цјелокупном подручју Града Бијељина. Савјети мјесних заједница у најчешћем случају су слабо активни, ријеђе се одржавају састанци савјета. Досадашњи рад Савјета мјесних заједница одвијао се по принципу волонтеризма, без икакве накнаде, што утиче на мотивацију и сам рад Савјета мјесних заједница.

Градоначелник Града Бијељина разматрао је Информацију о раду Мјесних заједница и о стању и коришћењу објеката мјесних заједница на подручју Града Бијељина, те је прослеђује Скупштини Града Бијељина на разматрање и усвајање.

ГРАДОНАЧЕЛНИК ГРАДА БИЈЕЉИНА П О ГРАДОНАЧЕЛНИКА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Љубиша Петровић Далибор Лазић