На основу чланa 40. став 1. Закона о уређењу простора и грађењу („Службени гласник Републике Српске“, број 40/13, 106/15, 3/16 и 84/19), члана 39. став 2. тачка 37. Закона о локалној самоуправи („Службени гласник Републике Српске“, број 97/16 и 36/19) и члана 39. став 2. тачка 43. Статута Града Бијељина („Службени гласник Града Бијељина“, број 9/17), Скупштина града Бијељина на својој \_\_\_\_сједници одржаној дана \_\_\_\_\_ 2022. године, донијела је

**О Д Л У К У**

**О ПРИСТУПАЊУ ИЗРАДИ**

**РЕГУЛАЦИОНОГ ПЛАНА „ЛЕДИНЦИ 2“ У БИЈЕЉИНИ**

Члан 1.

Овом одлуком приступа се изради Регулационог плана „Лединци 2“ у Бијељини, (у даљем тексту: План).

Члан 2.

1. Граница обухвата Плана почиње од кружног тока на раскрсници улица Рачанска, Меше Селимовића, Српске добровољачке гарде и креће у правцу сјевера Рачанском улицом означеном као к.п. број 5172, долази до раскрснице са Улицом Димитрија Туцовића, означене као к.п. број 5173, скреће у правцу југозапада пратећи исту улицу, затим скреће у правцу запада јужним међама к.п. број 612/2 и 612/4, затим прати југоисточну међу к.п. број 5164/1, пресјеца Херцеговачку улицу, прати границу к.п. број 5164/21 поново скреће у правцу југоистока сијекући к.п. број 1127, затим иде катастарским међама к.п. број 1130/1, 1129, 1131/1, 1133/2, 1146/2, 1125/1, 1122, 1121/1 и 1095/1 и излази на Улицу Живојина Мишића, затим скреће према к.п. број 1035 и наставља границама к.п. број 1017, 1008/7, 5164/3 и 935, све к.о. Бијељина 2, излази на Улицу Светозара Марковића иде ка сјеверозападу и поново излази на Улицу Живојина Мишића, иде истом улицом ка југозападу, долази до канала Дашница, означеног као к.п. број 6424 и наставља ка југу гдје улази у Улицу Милоша Обилића, означену као к.п. број 6430 све к.о. Бијељина 1, иде ка истоку улази у Мајевичку улицу означену као к.п. број 5185, затим скреће у Улицу Арсенија Чарнојевића, означену као к.п. број 5183 и поново иде у правцу истока. Наставља сјеверним међама к.п. број 2633, 2629/1, 2628, 2625, 2623, 2620/2 и 2617 и пресијеца Улицу краља Милутина означену као к.п. број 2585, те наставља у истом правцу сјеверним међама к.п. број 2572, 2568, 2562, 2560 и 2559 те пресијеца к.п. број 2556, наставља сјеверним међама к.п. број 2549, 2550, 2524/1, 2523, 2521, 2520, 2519, 2518/1, 2446, 2447 и 2448 и обухвата к.п. број 2451/2, 2456 и 2457. Обухват затим иде Улицом Слободана Јовановића к.п. број 5181, иде ка југу, излази на сјеверну међу Улице Меше Селимовића означену као к.п. број 2474, те долази до кружног тока, скреће у Рачанску улицу, означену као к.п. број 5172 гдје се завршава обухват Плана.
2. Обухват Плана има укупну површину од 98,86 hа.

Члан 3.

Период за који се утврђују плански параметри је до 2032. године.

Члан 4.

1. Смјернице за израду Плана: План је неопходно израдити у свему према одредбама Закона о уређењу простора и грађењу („Службени гласник Републике Српске“, број 40/13, 106/15, 3/16 и 84/19), (у даљем тексту: Закон), подзаконским актима донесеним на основу овог закона, те другим прописима релевантним за планирање и уређење простора (који се односе на: саобраћај, снабдјевање енергијом, снадбјевање водом, телекомуникације, заштиту од природних непогода, заштиту природе, заштиту воде, ваздуха, пољопривредног и шумског земљишта, природних вриједности, културних добара и сл.).
2. Носилац израде дужан је обезбједити усаглашеност Плана са одговарајућим планом вишег реда, тј. Просторним планом града Бијељина и Урбанистичким планом града Бијељина.

Члан 5.

Рок за израду планског документа је 12 мјесеци од дана потписивања уговора са носиоцем израде Плана.

Члан 6.

План треба да садржи све елементе прописане чланом 35. Закона, другим законима, као и елементе прописане чланом 152. и 153. Правилника о начину израде, садржају и формирању докумената просторног уређења („Службени гласник Републике Српске“, број 69/13).

Члан 7.

1. Одјељење за просторно уређење као носилац припреме утврђује нацрт плана, као и мјесто, вријеме и начин излагања нацрта на јaвни увид.
2. Нацрт Плана биће стављен на јавни увид у трајању од најмање 30 дана.
3. О мјесту, времену и начину излагања нацрта плана на јавни увид, јавност и власници непокретнопсти на подручју за које се доноси овај план, биће обавијештени путем огласа, који се објављује у најмање два средства јавног информисања, осам дана прије почетка јавног увида и и 15 дана од почетка излагања нацрта плана на јавни увид.
4. Нацрт Плана излаже се на јавни увид у складу са одредбама члана 47. Закона.
5. Носилац израде обавезан је да размотри све примједбе, приједлоге и мишљења који су достављени током јавног увида и да о њима заузме став прије утврђивана приједлога плана, те да образложен став у писаној форми достави носиоцу припреме плана и лицима која су доставила приједлоге, примједбе и мишљења на нацрт.
6. Став носиоца израде плана о примједбама, приједлозима и мишљењима, разматра се на јавној расправи, на коју се позивају представници носиоца припреме плана, носиоца израде плана, представници органа и правних лица из члана 42. став 3. Закона и чланови савјета плана.
7. Јавна расправа из претходног става мора се организовати у року од 30 дана од дана затварања јавног увида. Јавној расправи могу присуствовати сва заинтересована лица.
8. Носилац припреме објављује позив за јавну расправу, у најмање једном дневном листу доступном на територији цијеле Републике, три дана прије и на дан одржавања расправе.
9. Уколико се приједлог планског документа, на основу прихваћених примедаба и мишљења, пристиглих у току јавног увида, значајно разликује од нацрта документа, носилац припреме дужан је да организује поново јавни увид.
10. Поновни јавни увид спровешће се у складу са чланом 49. Закона.
11. Након одржане јавне расправе из члана 48. став 4. Закона, носилац припреме утврђује приједлог Плана који се доставља Скупштини града Бијељина на усвајање.

Члан 8.

Финансијска средства потребна за израду Плана обезбјеђују се из буџета Града Бијељина.

Члан 9.

Носилац израде Плана биће правно лице које има одговарајућу лиценцу за израду ове врсте докумената просторног уређења чији избор се врши у складу са прописима о јавним набавкама.

Члан 10.

Носилац припреме Плана је Одјељење за просторно уређење Градске управе Бијељина.

Члан 11.

Ступањем на снагу ове одлуке престаје да важи Одлука о приступању изради Регулационог плана „Лединци 2“ у Бијељини број 01-022-62/10 од 20.07.2010. године („Службени гласник Општине Бијељина“, број 15/10).

Члан 12.

Ова одлука ступа на снагу осмог дана од дана објављивања у Службеном гласнику Града Бијељина.

СКУПШТИНА ГРАДА БИЈЕЉИНА

Број: \_\_\_\_\_\_\_\_\_\_

Бијељина П Р Е Д С Ј Е Д Н И К

Датум: \_\_\_\_\_\_\_\_\_\_\_ 2022. године СКУПШТИНЕ ГРАДА БИЈЕЉИНА

Александар Ђурђевић, с.р

**ОБРАЗЛОЖЕЊЕ**

**ПРАВНИ ОСНОВ ЗА ДОНОШЕЊЕ ОДЛУКЕ**

Чланом 40. став 1., а у вези са чланом 38. став 2. Закона о уређењу простора и грађењу („Службени гласник Републике Српске“, број 40/13, 106/15, 3/16 и 84/19) је прописано да одлуку о приступању изради, односно измјени и допуни документа просторног уређења доноси скупштина јединице локалне самоуправе.

Чланом 39. став 2. тачка 37. Закона о локалној самоуправи (,,Службени гласник Републике Српске“, број 97/16 и 36/19) је прописано да је скупштина локалне самоуправе надлежна да врши и друге послове утврђене законом и статутом.

Чланом 39. став 2. тачка 43. Статута Града Бијељина (,,Службени гласник Града Бијељина“, број 9/17) је прописано да у оквиру свог дјелокруга Скупштина града врши и друге послове утврђене законом и овим статутом.

**РАЗЛОЗИ ЗА ДОНОШЕЊЕ ОДЛУКЕ**

Одлуку о приступању изради Регулационог плана „Лединци 2“ у Бијељини, Скупштина општине Бијељина је донијела 22.07.2010. године („Службени гласник Општине Бијељина“, број 15/10). С обзиром да поступак израде плана није спроведен до краја, тј. није донесена одлука о усвајању плана, неопходно је донијети нову одлуку о приступању изради плана на основу важећих прописа.

**ФИНАНСИЈСКА СРЕДСТВА**

Финансијска средства потребна за доношење ове одлуке обезбјеђена су буџетом Града Бијељина.

П.О. ГРАДОНАЧЕЛНИКА

Борјан Максимовић,

*мастер инжењер урбанизма и регионалног развоја*

ГРАДОНАЧЕЛНИК

Љубиша Петровић