**Образложење трошкова**

1. **Позиција 411 100 – Бруто плате запослених**

Планирана средства на наведеној позицији за 2021.годину износе 674.000 КМ за 37 радника укључујући и повратак 4 радника који су у 2021. години упућени на рад код другог послодавца , као и повратак радника коме су мировала права из радног односа и вратио се на радно мјесто по истеку мандата директора у ЈУ Центру за културу.

У 2021. години дошло је до промјене Закона о платама у култури и повећања плате од 5% што изискује додатне трошкове на овој позицији. Утврђена цијена рада је 100 КМ. Обрачун пореза и доприноса је вршен по Законом прописаним стопама. Извршење за ту позицију је 600.821 КМ.

1. **Позиција 411 200- Бруто накнаде запослених**

Односи се на превоз 15 радника на посао и с посла, накнаде за помоћ раднику предвиђене Правилником, дневнице за службена путовања у земљи и иностранству. Укупна планирана средства су 14.000 КМ а извршење 14.889 КМ јер је дошло до промјене висине цијене мјесечне карте.

1. **Позиција 411 300-Расходи за накнаде плата за вријеме боловања**

Обухвата боловања која се не рефундирају - до мјесец дана, са припадајућим порезима и доприносима. Сви порези и доприноси за боловања преко мјесец дана која се рефундирају, такође се плаћају са ове позиције. Обзиром да имамo два радника који су због теже болести на боловању дужи период и радника која су краћи период били на боловању преко 30 дана, планирана средства за ове намјене нису била довољна. Одобрени износ је 10.000 КМ а извршење 16.611 КМ.

1. **Позиција 411 400-Расходи за отпремнине и једнократне помоћи**

Ова позиција обухвата расходе за отпремнине по Kолективном уговору, једнократне помоћи у случају рођења дјетета, смрти радника или члана уже породице, елементарне непогоде, помоћ радницима и сл. и планирано је 10.000 КМ. Утрошена средства износе 15.705 КМ.

1. **Позиција 412 200 – Трошкови електричне енергије, комуналних услуга и горива**

Наведена позиција обухвата трошкове електричне енергије, воде, телефона, одвоза смећа и горива**.** Зграда Центра је опремљена системом за гријање и хлађење који се напаја електричном енергијом. Напомињемо да ЈУ Центар за културу плаћа рачуне за све кориснике који се налазе у згради Центра и Биоскопа које су дате на коришћење ЈУ Центру. Морамо да нагласимо и чињеницу да је 2021. године простор кафе клуба Центра, од стране Града, издат доо ,,Елла,, што је додатно повећало трошкове на наведеној позицији. У више наврата смо се обраћали за помоћ надлежним, али још није пронађено адекватно рјешење. Планирана средства износе 72.500 КМ а извршење 72.013 КМ

1. **Позиција 412 300 – Набавка материјала**

Односи се на набавку средстава за хигијену, канцеларијског материјала и стручне литературе. Планирано повећање на овој позицији се односи на повећану потрошњу средстава за хигијену из разлога појачане потребе за дезинфекцијом простора, набавке средстава за дезинфекцију и маски приликом организовања свих догађаја у Установи. Планирана средства су у износу од 6.000 КМ, а извршење на овој позицији је 4.416 КМ.

1. **Позиција 412 500 – Трошкови текућег одржавања објеката и опреме**

Односи се на одржавање електро-инсталација, службеног возила, канцеларијске и друге опреме, грејно-расхладне опреме и сл. Одобрена средства су 25.000 КМ а извршење је 25.262 КМ.

ЈУ Центар за културу располаже са два објекта (зграда новог Центра и зграда Биоскопа) са великом површином, и самим тим имамо и велике трошкове одржавања. Нова зграда посједује два лифта, путнички аутомобил, велики број сијаличних мјеста и рефлектора, а зграда Биоскопа је у веома лошем стању и стално су потребна додатна улагања за одржавање исте. Пошто су гарантни рокови истекли, а у складу са законима дужни смо вршити контроле противпожарних апарата, контрола громобрана, климатизације, дезинфекција и дератизацији.

1. **Позиција 412 700 – Расходи за услуге рекламе и пропаганде**

На овој позицији је планирано 16.000 КМ. Подразумијева штампање плаката, афишеа, брошура и осталог рекламног материјала за обављање дјелатности (представе, концерти, изложбе и сл.). Установа своју дјелатност не може обављати без рекламе, те су нам стога потребна већа средства. Такође, практикујемо да за све културне догађаје израђујемо рекламне банере, јер се и овај вид рекламе показао као изузетно продуктиван. Досадашња пракса је показала да је овакав вид рекламе најбољи, због великог праћења од стране грађана, а и због економске оправданости истог. Центар остварује добру сарадњу са свим медијским кућама у смислу праћења наших активности и редовног извјештавања о њима. Потрошена средства износе 12.766 КМ јер због епидемије Корона вируса и ограниченог броја гледалаца смањен је број културних дешавања па је и потрошња била мања.

1. **Позиција 412 700 – Трошкови осигурања и банкарских услуга и стручне услуге**

Обухвата регистрацију службеног аутомобила Шкода-Фабиа, групно осигурање радника, провизију платног промета и услуге конверзије**.** Такође, обавезни смо по Закону о јавним набавкама расписивати тендере, користити услуге за одржавање и измјене књиговодствених програма те су нам у ту сврху неопходна наведена средства.

Исто тако по Закону смо дужни посједовати елаборате за ППЗ, заштиту од грома која доносе овлашћена лица регистрована за ту намјену. Планирана средства износе 4.500 КМ а извршење је 5.468 КМ.

1. **Позиција 412 900 – Уговорене услуге, друге дажбине и репрезентација**

Уговорене услуге подразумијевају ангажовање по уговору ППП и Уговору о дјелу жирија и водитеља за позоришни фестивал ,,Дани комедије 2021,, жири за ,,Отворену сцену 2021,, и дјечији фестивал ,,Чупава бајка,, са припадајућим порезима и доприносима. Трошкови репрезентације подразумијевају трошкове преноћишта и хране за учеснике културних догађаја. Планирана средства су 10.200 КМ а извршење 11.145 КМ.

1. **Позиција 412 900 – Расходи за културне манифестације**

На овој позицији је планирано 55.000 КМ, а везани су за исплате хонорара за позоришне представе, концерте, обављање галеријске дјелатности , филмова. ЈУ Центар традиционално одржава Позоришни фестивал ,,Дани комедије,, Дјечији фестивал ,,Чупава бајка,, Манифестацију ,,Отворена сцена,, такмичење средњих школа ,,Удахни културу,, такмичење основних школа ,,Светосавски дани,, .

У 2021. години повећани су трошкови исплате због приказивања филма ,,Тома,, те је стога премашен план и износи 70.063 КМ.

Исплате трошкова за културна дешавања вршена су и са Фонда 03 у износу од 7.843 КМ. То су средства која је Центар за културу остварио путем аплицирања пројеката Министарства за просвету и културу Републике Српске.

1. **Позиција 412 900 – Расходи за накнаде ван радног односа**

Односи се на накнаду Управном одбору именованом од стране Скупштине града Бијељина. Планирана средства су 11.944 КМ колико је и извршење.

1. **Позиција 412 900 – Расходи по основу пореза и доприноса на терет послодавца, такса и рјешења Пореске управе РС**

Обухвата порезе и доприносе који су регулисани законом и иду на терет послодавца, порез по одбитку, водни допринос, накнада за инвалиде, исплате по рјешењима Пореске управе РС, а планирано је 8.000 КМ, извршење 6.530 КМ.

1. **Позиција 412 900-Судски спорови**

На овој позицији је планирано 2000 КМ у случајевима плаћања трошкова по судским рјешењима или за покретање спорова код наплате потраживања. На овој позицији није било исплата јер није било ни догађаја.

1. **Позиција 511 300 – Набавка опреме**

ЈУ Центру за културу недостаје опрема која је неопходна за квалитетно обављање дјелатности. С тога смо у 2021. години извршили набавку дијела неопходне опреме, која служи за обављање дјелатноси у оквиру Центра за културу као и опреме која је неопходна за вањско озвучавање. Исто тако извршена је набавка дијела канцеларијског намјештаја и рачунарске опреме, као и опреме за видео-надзор. Планирана средства износе 10.000 КМ, извршење 10.464 КМ.

1. **Позиција 516 100 – Издаци за залихе материјала**

Односе се на набавку робе за кафе-клуб и шампањца који се користи за одржавање свечаних вјенчања у сали Центра. Обзиром да је кафе-клуб обављао дјелатност само мјесец јануар, а касније је простор уступљен трећем лицу, одобрена средства ребалансом су 1.370 КМ а реализација 1.147 КМ.

1. **Позиција 631 100-Издаци по основу ПДВ-а**

Центар за културу је у систему ПДВ-а од 2005. године и средства одобрена су 20.000 КМ а извршење 17.288 КМ

1. **Позиција 631 100-Издаци за породиљско и друга одсуства која се рефундирају**

Издаци за накнаде плате за породиљско одсуство и друга боловања која се рефундирају су одобрена у износу од 10.000 КМ. У Центру право на породиљско одсуство користи један радник, два радника који су због тежег обољења на боловању дужи временски период и користе боловање преко тридесет дана.

Одобрена средства су премашена и износе 17.760 КМ, а то је позиција коју никад реално не можемо планирати, јер се не зна колико ће радника користити боловања.

У Бијељини, \_\_\_\_\_\_\_\_\_\_\_\_\_\_\_\_\_\_\_\_\_\_2022. године Потпис одговорног лица ПЈ:

**Образложење властитих прихода**

1. **Позиција 721 222-Приход од давања у закуп објеката**

Обухвата приход од издавања простора по Правилнику Центра за каултуру у ком је обухваћен цјеновник за цјелокупан простор појединачно. За 2021. годину износи 8.787 КМ.

1. **Позиција 722 591-Приход од вјенчања**

Приход се састоји од свечаних и обичних вјенчања и износе 9.667 КМ

1. **Позиција 722 591-Приход од представа**

Обухвата приход од продаје улазница и износи 32.289 КМ

1. **Позиција 722 591-Приход од приказивања филмова**

Филмови у 2021. години су знатно повећали приход, обзиром да су приказивани тренутно најактуелнији. Приход је од продаје улазница и износи 30.468 КМ

1. **Позиција 731 211-Приход од грантова-Фонд 03**

То су средства која је Центар за културу остварио путем аплицирања пројеката Министарства за просвету и културу Републике Српске у износу од 18.000 КМ и приход спонзора за фестивале у износу од 1.800 КМ.

1. **Позиција 722 591-Приход од продаје робе-пиће**

Ова позиција износи 4.216 КМ, из разлога што је кафић радио само мјесец јануар а касније је издат трећем лицу.

Бијељини, \_\_\_\_\_\_\_\_\_\_\_\_\_\_\_\_\_\_\_\_\_\_2022. године Потпис одговорног лица ПЈ: