На основу члана 39. став 2. тачка 6. Закона о локалној самоуправи (,,Службени гласник Републике Српске“, број 97/16 и 36/19), члана 38. став 2. Закона о уређењу простора и грађењу („Службени гласник Републике Српске“, број 40/13, 106/15, 3/16 и 84/19) и члана 39. став 2. тачка 6. Статута Града Бијељина (,,Службени гласник Града Бијељина“, број 9/17), Скупштина града Бијељина на својој \_\_\_ сједници одржане дана \_\_\_\_\_\_ донијела је

**О Д Л У К У**

**О УСВАЈАЊУ РЕГУЛАЦИОНОГ ПЛАНА**

**„ДАШНИЦА 1“ У БИЈЕЉИНИ**

Члан 1.

Усваја се Регулциони план „Дашница 1“ у Бијељини.

Члан 2.

Регулациони план „Дашница 1“ у Бијељини садржи текстуални и графички дио.

1. Текстуални дио плана састоји се од сљедећих поглавља:
2. Уводни дио,
3. Стање организације, уређења и коришћења простора,
4. Потребе, могућности и циљеви организације, уређења и коришћења простора,
5. План организације, уређења и коришћења простора,
6. Одредбе и смјернице за провођење плана
7. Графички дио плана састоји се од сљедећих графичких прилога:
8. Карте стања
   1. Копија катастарског плана,
   2. Извод из Урбанистичког плана града Бијељина („Службени гласник Града Бијељина“, број 43/20)-план намјене површина,
   3. Извод из Регулационог плана „Дашница 1“ у Бијељини („Службени гласник Општине Бијељина“, број 12/10)-план просторне организације,
   4. Инжењерско-геолошка карта,
   5. Саобраћајна инфраструктура,
   6. Хидротехничка инфрструктура,
   7. Електроенергетска инфраструктура,
   8. Телекомуникациона инфраструктура,
   9. Топлификација и гасификација,
9. Карте планираног рјешења
   1. План просторне организације,
   2. План парцелације,
   3. План регулационих и грађевинских линија,
   4. План саобраћајне инфраструктуре,
   5. План хидротехничке инфрструктуре,
   6. План електроенергетске инфраструктуре,
   7. План телекомуникационе инфраструктуре,
   8. План топлификације и гасификације

Члан 3.

Носилац израде Регулационог плана „Дашница 1“ у Бијељини је било Ј.П. „Дирекција за изградњу и развој града“ Д.О.О. Бијељина и исти су план израдили у марту 2022. године.

Члан 4.

О спровођењу ове oдлуке стараће се Одјељење за просторно уређење Градске управе Бијељина.

Члан 5.

Ова одлука ступа на снагу осмог дана од дана објављивања у Службеном гласнику Града Бијељина.

СКУПШТИНА ГРАДА БИЈЕЉИНА

Број: \_\_\_\_\_\_\_\_\_

Бијељина П Р Е Д С Ј Е Д Н И К

Датум: \_\_\_\_\_\_\_\_\_ 2022. године СКУПШТИНЕ ГРАДА БИЈЕЉИНА

Александар Ђурђевић, с.р

**ОБРАЗЛОЖЕЊЕ**

**ПРАВНИ ОСНОВ ЗА ДОНОШЕЊЕ ОДЛУКЕ**

Чланом 39. став 2. тачка 8. Закона о локалној самоуправи (,,Службени гласник Републике Српске“, број 97/16 и 36/19) је прописано да је Скупштина локалне самоуправе надлежна да доноси спроведбене документе просторног уређења за подручје јединице локалне самоуправе.

Чланом 38. став 2. Закона о уређењу простора и грађењу („Службени гласник Републике Српске“, број 40/13, 106/15, 3/16 и 84/19) је прописано да просторни план јединице локалне самоуправе, урбанистички план, планове посебног подручја јединице локалне самоуправе и спроведбене документе просторног уређења јединице локалне самоуправе доноси скупштина локалне самоуправе.

Чланом 39. став 2. тачка 8. Статута Града Бијељина (,,Службени гласник Града Бијељина“, број 9/17) је прописано да у оквиру свог дјелокруга Скупштина града доноси спроведбене документе просторног уређења за подручје града.

**РАЗЛОЗИ ЗА ДОНОШЕЊЕ ОДЛУКЕ**

Након што је донесена Одлука о приступању изради Регулационог плана „Дашница 1“ у Бијељини број 01-022-50/21 од 09.06.2021. године („Службени гласник Града Бијељина“, број 16/21), Одјељење за просторно уређење, као носилац припреме спровело је цјелокупну законску процедуру за израду плана.

Стручна расправа је одржана 26.11.2021. године, након чега је утврђен нацрт плана који је био изложен на јавни увид у периоду од 13.01.-11.02.2022. године. Током јавног увида заинтересована лица су поднијела 26 примједаба/приједлога, од чега је 16 усвојено у цјелини, 4 дјелимично, а 6 је одбијено. Мишљења правних лица и институција на нацрт плана су усвојена.

Јавна расправа је одржана 07.03.2022. године.

Након јавне расправе Одјељење за просторно уређење је утврдило приједлог плана 15.03.2022. године и доставило Скупштини града на усвајање.

**ФИНАНСИЈСКА СРЕДСТВА**

Финансијска средства потребна за доношење ове одлуке обезбијеђена су буџетом Града Бијељина.

П.О. ГРАДОНАЧЕЛНИКА

Борјан Максимовић,

*мастер инжењер урбанизма и регионалног развоја*

ГРАДОНАЧЕЛНИК

Љубиша Петровић